**Keszthely Város Önkormányzata Képviselő-testülete**

**32/2019. (XII.13.) önkormányzati rendelete**

**a közterület használatának szabályozásáról szóló**

**47/2013. (XII.13.) önkormányzati rendelet módosításáról**

Keszthely Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, és a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1. pontjában rögzített felhatalmazás alapján, az Alaptörvény 32. cikk (1) bekezdés e) pontjában meghatározott feladatkörében eljárva a következőket rendeli el.

1.§ A közterület használatának szabályozásáról szóló 47/2013. (XII.13.) önkormányzati rendelet (továbbiakban: Rendelet) 1.§ (4) bekezdésének c) alpontja az alábbiak szerint módosul:

„(4) Nem terjed ki a rendelet hatálya

…

c) a gyülekezési jogról szóló 2018. évi LV. törvény hatálya alá tartozó rendezvények közterület használatára.”

2.§ A Rendelet 1.§ (5) bekezdése az alábbiak szerint módosul:

„(5) E rendelet szabályai a hirdető berendezések és hirdetmények elhelyezésére akkor alkalmazandók, ha Keszthely Város Önkormányzatának a településkép védelméről szóló 22/2017. (XII. 14.) önkormányzati rendelete (továbbiakban: településképi rendelet) eltérő szabályokat nem állapít meg.”

3.§ A Rendelet 12.§ (4) bekezdésének c) alpontja az alábbiak szerint módosul:

„c) A településképi rendeletben meghatározott reklámeszközöket, valamint a megállító táblát a jelen rendelet alapján végezhető tevékenységekre igénybe vett – arra közterület-használati szerződést kötött – közterületen kívül kell elhelyezni és ezen eszközökre a reklámgazdával külön szerződést kell kötni.”

4.§ A Rendelet 14.§ (2) bekezdése az alábbi d) ponttal egészül ki:

„(2) Keszthely város közterületein személytaxi-szolgáltatási tevékenység az alábbi taxiállomásokon végezhető:

…

d) a Mártírok útján, az autóbusz állomás északi oldalán.”

5.§ A Rendelet 14.§-a az alábbi (8) bekezdéssel egészül ki:

„(8) A (2) bekezdésében megjelölt taxiállomásokon kívül Keszthely Város érdekében (különösen turisztikai szempontból jelentős rendezvények idejére) ideiglenesen egyéb helyszíneken is engedélyezhető személytaxi-szolgáltatási tevékenység végzése. Az ideiglenes taxiállomás létesítésének engedélyezése Keszthely Város Önkormányzata Képviselő-testülete Városstratégiai Bizottsága hatáskörébe tartozik.”

6.§ (1) A Rendelet 19.§ (3) bekezdésében a „Keszthelyi Közös Önkormányzati Hivatal” szövegrész helyébe a „Keszthelyi Polgármesteri Hivatal” szövegrész lép.

(2) A Rendelet 19. § (4) bekezdésében a „Keszthelyi Közös Önkormányzati Hivatal” szövegrész helyébe a „Keszthelyi Polgármesteri Hivatal” szövegrész lép.”

7.§ A Rendelet 1. számú melléklete „Közterületen folytatható tevékenységek és díjszabások mértéke a “Kiemelt” övezetben” táblázat 14. sorszámú tevékenység megnevezés és díjtétel az alábbiak szerint módosul:

|  |  |  |  |
| --- | --- | --- | --- |
| **Ssz.** | **Tevékenység** | **Mértékegység** | **“Kiemelt” övezet** |
| 14. | Taxik állomáshelye | Ft/jármű/év | 27.500 |

8.§ A Rendelet 1. számú melléklete „Közterületen folytatható tevékenységek és díjszabások mértéke az I., II. és III. övezetben” táblázat 3. sorszámú tevékenység megnevezés és díjtétel az alábbiak szerint módosul:

|  |  |  |  |  |  |
| --- | --- | --- | --- | --- | --- |
| **Ssz.** | **Tevékenység** | **Mértékegység** | **I.** | **II.** | **III.** |
|  | Taxik állomáshelye | Ft/jármű/év | 27.500 | | |

9.§ Záró rendelkezések

(1) E rendelet a kihirdetés napját követő napon lép hatályba.

(2) Jelen rendelet hatályba lépésével egyidejűleg Keszthely Város Önkormányzata Szervezeti és Működési Szabályzatáról szóló 23/2014. (X.22.) önkormányzati rendelete 3. melléklete II./2/VII. Egyéb ügyekben része az alábbi d.) ponttal egészül ki:

VII.

….

„d) a közterület használatának szabályozásáról szóló 47/2013. (XII.13.) önkormányzati rendelet 14. § (8) bekezdése alapján Keszthely Város érdekében (különösen turisztikai szempontból jelentős rendezvények idejére) ideiglenesen egyéb helyszíneken is engedélyezi a személytaxi-szolgáltatási tevékenység végzését.”

(3) Jelen rendelet hatályba lépésének napját követő napon hatályát veszti.”

|  |  |
| --- | --- |
| Nagy Bálint | Dr. Gábor Hajnalka |
| polgármester | jegyző |